
1) Respirația Fericirii 


Candelele Zarurilor aprinse ale Ochilor, 
unei Lumi a Întunericului, 

au fost aruncate, 

de către Destin, 

Bisericilor de Vise deşarte, 

cusute la manşeta, 

unei Nunţi a Deşertăciunii, 

unde se cunună Viaţa cu Moartea, 
pentru a da naştere Iluziilor Vieţii, 

din care trebuie să ne hrănim, 

copiii Absurdului, 

până la adânci bătrâneți, 

de Zile otrăvite, 

cu veninul amar al Societății de Consum, 
care ne consumă, 

fiecare respiraţie, 

a Fericirii. 


2) Paşi mediocri 


Zeiţele artificiilor de Speranţe, 

se aprind în Sângele obscur, 

care curge prin venele Zilelor, 

ce vor da naştere în maternitățile Absurdului, 

unor noi Iluzii ale Vieții, 

ce vor primi un certificat, 

care să le ateste, 

Nonsensul existențial, 

prin care vor înota, 

o Viaţă dedicată Morţii, 

unde spinii Dorinţelor și Necesităţilor, 
le vor înţepa paşii mediocri ai Împlinirilor, 
până la porțile Cimitirelor de Conştiinţe, 
care-şi vor renega, 

propriile Adevăruri Relative, 

ale Fericirii. 


3) Entorse obosite 


Câtă Zare, 

poate cuprinde Inima rănită, 

de Amurgul ce pare interminabil, 
atunci când îşi ucide Ziua legămintelor, 
cu natura Adevărului Absolut. 


Entorse obosite de Aspirații, 
încep să doară sfâşietor, 

la picioarele de lemn, 

ale Fericirii. 

4) Poduri arcuite 


Târnăcoape de colți veninoşi, 

lovesc cu putere în cimentul rece și gri, 
care-şi sparge Anii, 

în aşchii de Clipe părăsite și confuze, 
aruncate haotic, 

pe pervazul unor Sprâncene întrebătoare, 
care şi-au pierdut podurile arcuite, 

de peste fluviile Luminii Divine, 

peste care treceau, 

undeva-cândva, 

Sufletele. 


5) Marele Edificiu al Adevărului Absolut 


Macarale de Tăceri adânci, 

ridică, 

spre înălțimile Întrebărilor fără răspunsuri, 
cărămizi sparte de Adevăruri Relative, 
spre a se construi, 

Marele Edificiu al Adevărului Absolut, 
fără să se ştie, 

că acesta, 

va deveni pe vecie, 

Casa Minciunii Absolute, 

unde vor locui Iluziile Vieţii, 
conştiente, 

că orice minciună, 

are propriul ei Adevăr. 


6) Curajul inconștient de A Fi 


Fericirea Lumii este în doliu, 

încă de la Facerea ei, 

murindu-i cel mai de preţ suport, 
Adevărul Absolut, 

la funerariile căruia, 

au venit, 

vesele şi pline de emfază, 

Iluziile Vieţii, 

ce au băut la pomana răposatului, 

până când au căzut sub masa Creaţiei Lui Dumnezeu, 
unde încă se mai învârte ruleta Suferinţelor, 
pentru noi Clipe câștigătoare, 

ale Societăţii de Consumat, 

cadavrele ambulante de Împliniri, 

care încă se mai nasc, 

prin maternităţile prăfuite, 

ale Zilelor obscene, 

care ne fură pe față, 

umila agoniseală primită de la Existenţă, 
pentru curajul inconștient, 

de A Fi. 

7) Pârghii de securitate 


Oare ar putea face Existenţa revoluţie? 
să oprească mizeria morală și materială a Fiinţei, 
sclava Societăţii de Consum? 


Să nu-şi fi creat Dumnezeu pârghii de securitate în astfel 
de cazuri? 


Cum să existe o Lume a Fericirii şi Adevărului Absolut 
fără Suferinţe? 


Ce-ar mai vinde Iluziile Vieţii la colțurile străzilor 
prăfuite din mahalaua Destinului? 


8) Lanţurile Deșertăciunii 


Urme de statui ale Clipelor, 

șlefuite de roțile grele şi apăsătoare ale Timpului, 
se topesc pe asfaltul întunecat şi insalubru, 

al Sufletului, 

în zgomotul infernal de motoare, 

ale Sentimentelor, 

ambulate la maximum de Iluziile Vieţii, 

ce vor aduce în braţele Societăţii de Consum, 

din maternitățile Groazei, 

noii sclavi născuţi, 

pentru a bucura priveliștea macabră, 
în ochii unui Creator, 

care pare că atunci, 

când a ieşit la vânătoarea Existenţei, 
şi-a uitat pușca acasă, 

şi în loc să o ucidă lent, 

a legat-o de lanţurile Deşertăciunii, 
unde o ține captivă şi azi. 


9) Înainte de a deveni oi 


Cât profit poate scoate Dumnezeu?, 

din Societatea de Consum, 

care-şi devorează propria Lume, 

aruncată în Infernul Iluziilor Vieţii, 

care-i crează, 

un regim de exterminare lentă şi dureroasă? 


Să înţeleg că din banii existențiali obținuți, 

îşi va putea plăti datoriile, 

faţă de greşelile săvârşite prin Creație? 

Atunci de ce prin noi?, 

mieii care trebuiesc sacrificați, 

înainte de a deveni oi, 

pe care să crească, 

lâna valoroasă a Conştiinţei Adevărului Absolut, 
care va putea fi tăiată şi valorificată, 

prin Bisericile Universului, 
prelucrată în hainele sfinte, 
pe care să le poată purta, 
întregul Rai și Iad, 

nu doar Dumnezeu. 


10) Crucea Lumii 


Ridurile Zâmbetelor, 

au devenit albiile unor fluvii ale Deznădejdii, 
din stropii de venin, 

a viperelor unor nori de Promisiuni deșarte, 
scris cu sângele Sentimentelor, 

pe paginile îngălbenite de Vremuri, 

ale Bibliilor, 

ținute mereu, 

pe sertarele deschise ale Gândurilor, 

ce abia se mai pot mișca, 

de durerea spatelui, 

când realizează, 

cât de grea este de dus, 

Crucea întinată a Lumii, 

de toate Păcatele Iluziilor Vieţii. 

11) Se impart din belşug 


Păcate ferecate, 

cu lanţurile sclaviei Deşertăciunii, 

se impart din belşug, 

Sufletelor însetate de Adevăr, 

care primesc în schimb, 

pustiul şi singurătatea Iluziilor Vieţii, 
vândute drept Paradis de către acestea, 
dat drept hrană, 

neguțătorilor de vise, 

din Bisericile unui Dumnezeu, 

pe care cei care-l descoperă atât de rar, 
se regăsesc în Moartea salvatoare, 

a Lumii de Apoi. 


12) De zi cu zi 


Îndoieli primitive, 

sculptate-n Religiile capetelor aplecate, 
se scurg prin fluidul inconştient, 

al Destinului, 

spre a fi servite Străinului din noi, 
unicul care le serveşte, 

amuzându-se, 

de inepțiile Iluziilor Vieţii, 

ce nu vor să povestească, 

cât de adevărat poate fi, 

Adevărul Absolut al Minciunii, 
care-şi desăvârşeşte opera malefică, 
în Lumea bolnavă psihic, 

ce-şi duce traiul, 

în ospiciul Societăţii de Consum, 
devenit închisoarea noastră, 

cea de zi cu zi. 


13) Chei ruginite 


Regii cimitirelor de Conştiinţe, 

au decis să se sacrifice, 

pentru salvarea Iadului Societăţii de Consum, 
din oceanele ochilor tulburi ai Speranţelor, 
ŞI avansarea acestuia, 

la rang de temnicer al Eternităţilor de Clipe, 
ce ar reuși să înşele bătrânul Timp, 

cel cu Cheile ruginite ale Paradisului, 

pe care să le transforme, 

în crăiese, 

care în loc să închidă, 

porțile masive ale Aspiraţiilor, 

le-ar deschide, 

emigrând către Lumina Divină, 

a Adevărului Absolut. 

14) Fericiri de ceară 


Ne-am născut în Lumea ferestrelor închise, 
de gratiile Iluziilor Vieţii, 

care ne lasă să respirăm, 

doar aerul Umilinţei, 

din bisericile trupurilor, 

Fericirilor de ceară, 

care în topirea lor, 

de lumânări a Cuvintelor aprinse, 

ne incendiază Sufletele, 

ale căror rădăcini, 

sparg asfaltul rece şi umed, 

al Întunericului, 

dorind cât mai multă Lumină Divină, 
Morţii Conştiinţei, 

pe care o trăim. 


15) Zăpezile urmelor 


Vâslele Zidurilor ruinate ale Amintirii, 

vâslesc cu putere, 

pe oceanul nesfârşit al unei Lacrimi, 

decăzută de pe faţa ridată a Eternităţii unei Clipe, 
într-un Anotimp fără nume, 

când zăpezile urmelor Fericirii, 

par a se fi topit, 

lăsând în urma lor, 

noroiul putred al unui Gând, 
care şi el, 

abia aşteaptă să plece de acolo. 


16) Infarct sentimental 


Ghearele Zilei, 

scormoneşte în aluatul Norilor unor bătăi de Inimă, 
vrând să-l frământe, 

până devine pufos şi rece, 

numai bun pentru a ninge cu Timp, 

peste Iubirile din ce în ce mai apăsătoare, 

ce stau asemeni unui nod în gât, 

declanșând un adevărat infarct sentimental, 
Amurgului pustiu şi însingurat, 

al Adevărului Absolut. 


17) Nu se născuseră încă 


Ploaia, 

nu vrea să împartă, 

adresele secrete ale stropilor de Conştiinţe, 
care cad nepăsătoare, 

peste iarba rece şi umedă a Gândurilor, 
proaspăt tunsă de Iluziile Vieţii, 
pentru a se prelinge în cele din urmă, 
în jgheaburile infidelităților conjugale, 
ale Timpului, 

care nu-şi mai respectă Clipa Eternă, 
căreia 1-a jurat credință veşnică, 

în fața Altarului Nemuririi, 

ce nu aparținea pe vremea aceea, 

nici unei Religii, 

fiindcă Nimeni nu avea nevoie de un Mântuitor, 
care să le spele picioarele Păcatelor, 

ce nu se născuseră încă. 


18) Fluviul Neastâmpărului 


Topoarele Conştiinţei, 

sapă cu Scânteile furtunilor care tună și fulgeră, 
în ţărâna şi sângele, 

trupurilor de cremene ale Iluziilor Vieţii, 
vrând să sculpteze, 

chipul frumos, perfect, inefabil, 

al lubirii, 

pe maidanul unui Destin, 

dar de fiecare dată ies la suprafață, 

Ridurile grele de plumb ale Bătrâneții, 

prin care nu mai curge fluviul Neastâmpărului, 
dorinţei de necunoscut, 

ci cel al Dezolării şi Izolării, 
de propriile Sentimente. 


19) Sporturi extreme 


Scările Norilor unor Aripi de Vise, 

care şi-au părăsit Zborul, 

zac poleite cu plumbul Fericirii, 

pentru a şerpui asemeni unor vipere ale Cerului, 
prin aleile desfundate ale Destinelor, 

pe care sunt gata să le muște la fiecare mișcare, 
la îndemnul Iluziilor Vieţii, 

ce le aprovizionează în neștire, 

cu veninul Adevărului Absolut al Minciunii, 
făurit la masa Creației, 

de un Dumnezeu ce avea nevoie, 

de puţină adrenalină, 

fiindcă nu s-au inventat pe vremea aceea, 
sporturile extreme. 


20) Zori extenuaţi 


Noaptea de cristal, 
se sparge-n lacrima Clepsidrei, 
al cărei Timp, 


19 


SORIN CERIN - LA CABINETUL STOMATOLOGIC 
— Poeme filososfice 


se scurge pe faţa unei Zile, 
a Sacrificiului ritualic, 
dintre Întuneric și Lumină. 


Zorii extenuaţi, 

de pretenţiile noilor Orizonturi, 
ce-şi luminează trecuturile, 

vor să plece cât mai curând, 
din calea Destinului. 


21) Pe Gazon 


Iarba secerată a Vieţilor și Fericirilor, 

a fost denumită, 

de Dumnezeul Societăţii de Consum, 

ca fiind Gazon, 

pentru ca paşii lui să calce cât mai comod, 
peste capetele umilite ale sclavilor moderni, 
ai Viselor deşarte. 


Gazonul a devenit literă de lege, 
şi astfel s-a născut, 
Morala sănătoasă a Iluziilor Vieţii. 


Cine calcă pe Gazonul lui Dumnezeu, 
trebuie condamnat şi executat, 
fiindcă Gazonul trebuie doar întreţinut, 

de cei mulți şi aparent banal de proşti, 

ce-şi apleacă capetele, 

pentru ca Gazonul să fie îndeajuns de moale, 
în Lumea Deşertăciunii. 


22) La ghereta Prostiei 


Vieţi irosite-n târgurile de Clipe, 

unde Deşertăciunea-şi cumpără, 

hrana zilnică de pe taraba Inexplicabilului, 
care-i mulțumește, 

pentru fiecare Iluzie a Vieţii în parte, 

pe care i-o plăteşte acestuia. 


La ghereta Prostiei se fac cozi uriaşe, 

fiindcă se vând Promisiuni, 

care nu s-au mai găsit de ceva vreme, 

de când carul care le aducea, 

a rămas fără boii, 

care să-i tragă la jugul, 

Societăţii de Consum, 

dar curând, 

s-au găsit alții, 

prin anunţurile publicitare ale Ignoranţei, 

ce apar pe pereţii unor Biserici, 

din Sufletele stoarse de Speranțe, 

pe care şi Moartea refuză uneori să le primească, 
motivând că încă nu şi-au însușit lecțiile Existenţei. 

23) Cuvinte drogate 


Cânepa zăpezilor, 

ce îngheaţă cearcănele Viitorului, 

se vinde în buchete de Aspiraţii și Respiraţii, 
la colţurile străzilor Sevrajului cu Morţii. 


Cuvinte drogate, 

se oferă voluntar, 

să te îmbie la bordelul Zânelor Zilelor acide, 
care erodează trupurile palide ale Viselor, 
până la ultima lor Clipă de Iluzii ale Vieţii, 
ca mai apoi să le arunce din nou în stradă, 
fără nici o remuşcare. 


24) Pe aripile Viitorului 


Raze abisale de Înţelepciune, 
pătrund printre valurile țărmurilor, 
dintre Lumină și Întuneric, 

scrijelind cu vuietul lor, 

existența unor Clipe de Stele, 

ce-au murit mai demult decât Lumea, 
dar pot fi văzute aici, 

în inimile Conștiinţelor noastre, 

care s-au născut, 

spre a se nărui, 

odată cu eternităţile lor, 

duse pe aripile Viitorului, 

la nesfârșit, 

sfidând legile fizice ale Existenţei, 

care crede că ne poate încătușa cu Moartea. 


25) Fractalii Sufletelor 


Dumnezeu s-a certat cu Existenţa, 

ca la uşa cortului, 

atunci când aceasta, 

a pomenit de Înţelepciune, 

fiindcă dorea, 

ca Sufletele să se raporteze, 

la Adevărul Absolut, 

care ne-ar fi dat, 

libertatea armoniei Fractalilor Sufletelor noastre, 
care se completează, 

unii pe alţii, 

prin perfecțiunea Caracteristicilor, 

ajungând să concureze imaginea Divinităţii, 
în propria ei Oglindă a Frumosului şi Fericirii. 


De aceea a fost necesară introducerea, 
Societăţii de Consum a Viciilor, 

prin mediocrele şi insultătoarele, 
Iluzii ale Vieţii. 

26) Orizontul noilor generaţii 


Alpiniștii Gândurilor, 

atunci când ajung, 

la o anumită altitudine şi atitudine, 
se feresc să cadă, 

în crevasele înghețate, 

de primitivism şi dogme, 

ale Privirilor, 

ce-i pot ucide instantaneu, 

cu hăurile de neimaginat, 

care li se deschid Minţilor, 

de către Societatea de Consumat Vise Deşarte, 
pe muntele sfânt al Nimicniciei, 

al cărui vârf, 

se înalță în fiecare zi, 

devenind Orizontul noilor generații, 
de atrofiaţi cerebrali, 

ce-și doresc întreaga lor viață, 

să-l cucerească. 


27) Maluri roase 


Râuri aride de sudoare, 
curg prin ridurile reci şi impersonale, 
ale Conştiinţei, 

care abia mai înoată, 

printre curenţii neiertători, 

ai Luminii Divine, 

ce nu poate face nici un compromis, 
câne e vorba de Adevărul Absolut, 
ale cărui rădăcini, 

ies din când în când la suprafața, 
malurilor roase ale Întâmplărilor. 


28) La cabinetul stomatologic 


Dinţii cariați ai Clipelor, 

stau gata să cadă, 

prin podurile Cunoaşterilor, 

fiindcă nu mai pot muşca, 

din carnea sordidă a Prezentului, 

nici măcar o simplă înghiţitură de Moarte, 
fără ca să simtă, 

durerile reci și insalubre ale Iluziilor Vieţii, 
ale căror nervi, 

ar trebui scoşi, 

de un dentist mai bun decât Timpul, 

care promite că îi va elimina, 

dar nu face mai nimic, 

de când a născut Lumea, 

Societaţile de Consumat Vieţi, 

cu care-i ocupă zilnic cabinetul stomatologic, 
bârfind despre noi şi noi nașteri, 

de Vise Deșarte. 

29) Pe străzile irosite 


Stadioane de Lacrimi arhipline de Speranţe, 
se revarsă pe străzile irosite de Tinerețe, 

la jocurile olimpice ale Adevărului Absolut, 
unde Fericirea pare să fi pierdut mereu, 
partida cu Suferinţa, 

iar Norocul, 

a fost mereu bănuit de înşelăciune, 

fiindcă în calitatea lui de arbitru, 

nu ar fi alocat corect, 

pedepsele necesare, 

nechibzuitelor Zile, 

ce par că ar fi trişat, 

la Scorul obţinut de către Destin, 

în prelungirile preliminare ale Morţii. 


30) Pe schele 


Schelele guralive şi alunecoase, 
ale Anilor, 

aleargă grăbite, 

să prindă trenul Clipei, 

când vor termina, 

construcția Bisericii Conștiinţei, 
pe care o îmbrățișează, 

cu toată căldura lor, 

până în vârful turlei Adevărului Absolut, 
neştiind că cei care lucrează, 

la edificiul Cunoaşterii, 

purtând bocancii slinoși și duri, 

grei şi impersonali ai Deşertăciunii, 
alături de care cară cărămizi de Suferinţe, 
şi Sacrificii umane, 

sunt Iluziile Vieţii. 


31) La Farmacia de Amăgiri 


Mânerele vechilor uși, 

ale Societăţii de Consum, 

ar trebui schimbate, 

spun Zilele îmbălsămate ale Viitorului, 
care nu mai vor să treacă, 

pe sub streaşinile unor Priviri, 
abătute și bătute de Soartă, 

la Farmacia de Amăgiri, 

cu miros puternic, 

de dezinfectant al Promisiunilor, 
vândute vrac, 

de către Existenţă, 

la preţ de suvenir, 

Cimitirelor de Cuvinte. 

32) Treptele Cunoașterii 


Dumnezeu ar trebui să repare scările Conștiinţelor, 
care urcă sau coboară, 

spre Paradis sau Infern, 

fuindcă unii sfinţi a1 Speranţelor, 

au început să se împiedice, 

căzând zgomotos, 

cu toate notele lor sfinte, 

primite conştiincios, 

prin Mănăstirile Iluziilor Vieţii, 

ce au căzut lovindu-se, 

exact în partea opusă a Bunăstării, 

şi al Stomacului plin de dulcegăriile, 
Rugăciunilor, 

care nu pot înțelege, 

de ce nu a pus Moartea o atenţionare, 
pe derdeluşul Adevărului Absolut, 
pe care alunecă, 

Treptele Cunoaşterii. 


33) Firimituri de Zâmbete 


Vrăbiile Orelor, 
ciugulesc din palmele bătătorite ale Zilei, 
câteva frimituri de Zâmbete, 

pentru a prinde puteri, 

ca să poată zbura, 

peste întinderile întunecate ale unui Trecut, 
ce nu s-a spovedit niciodată Prezentului, 
ştiind câte Păcate de Clipe, 

duce în rucsacul Deșertăciunilor, 

ce nu pot fi învinse, 

nici măcar de propria lor Lume, 

a Cunoaşterii Binelui şi Răului. 


34) Instanţe de Judecată 


Cetăți de Cuvinte, 

aşteaptă să fie cucerite, 

pe câţiva arginţi bisericoşi, 

în bordelurile Iluziilor Vieţii, 

care se vând Groazei, 

mai ieftin decât costă Paşii, 

cu Tălpi de Fericiri prelucrate, 

de Instanţele de Judecată ale Destinului, 
îndeajuns de groase, 

ca să nu tragă Frigul, 

la măseaua de minte, 

care a cam început să doară, 

când şi-a pus întrebarea existențială, 
dacă merită să votezi cu Dumnezeu, 
ŞI de data aceasta, 

chiar dacă schimbarea promisă mereu, 

este să nu se schimbe Nimic, 
în legislația concretă a Morţii. 


35) Impersonal 


Fără Străinul din noi, 

care este Subconştientul Eternității Clpei, 
în care ne aflăm fiecare, 

şi care ne relaționează și raportează, 

la Adevărul Absolut al Universului, 
Lumea ar fi căzut pradă, 

în totalitate, 

Liberului Arbitru al Iluziilor Vieţii, 
devenind un Infern necognoscibil, 

fuindcă Conştiinţa, 

ar fi devenit o Cunoaştere trucată a Impersonalului, 
iar Binele şi Răul, 

două repere care s-ar fi neglijat una pe alta, 
într-atât încât, 

Închisoarea Libertăţii, 

ar fi devenit literă de lege, 

în fiecare ungher al Existenţei. 

36) Descompuse şi compuse 


Rădăcinile Zorilor încep să apară descoperite, 
de țărâna firavă a Nopţii, 

care le-a îmbrăcat cu mantaua, 
Misterului, 

pentru a deveni, 

Adevărul care va naşte Ziua, 

atâtor baliverne descompuse şi compuse, 
la mesele părăsite ale Conştiinţelor, 
plecate la scăldat, 

pentru a înota în apele tulburi, 

ale Creaţiei, 

care a ajuns să stea la coadă, 

pentru a cumpăra câteva firimituri, 

de Lumină Divină, 

pe care să o împartă, 

bisericilor obscure ale Umbrelor. 


37) Animale de Virgule 


Clovnii bordelurilor de lux ale Conştiinţelor, 
au început să fabrice Cuvinte la preţ de chilipir, 
cu vopsea 1eftină, 

care se scorojește la primul surâs, 

care le atinge, 

fără să uite însă, 

a le echipa cu cască solidă de protecţie, 

în cazul că le va da cineva, 

în capetele tari și boante ale Înţelesurilor obscene, 
cu un târnăcop al Moralei, 

care scotoceşte cât mai adânc în măruntaiele, 
animalelor de Virgule, 

fiindcă este maestră, 

în arta haruspiciilor, 

ghicind de fiecare dată, 

în palma ridată a Morţii, 

numărul Sufletelor însetate, 

ce vor bea din căușul ei, 

ştiind că acestor Cuvinte, 

nu le lipsesc, 

nici cizmele de cauciuc ale Gândurilor, 

prin mocirla cărora vor evolua, 

pe scenele irosite ale Vieţilor, 

când vor fi nevoite să desfunde chiuvetele Viselor, 
în care acestea, 

se vor spăla pe mâini, 

de Viitor, Prezent dar mai ales de Trecut. 


38) Ce este Libertatea 


Când Conştiinţele, 
Iluziilor Vieţii, 
au fost întrebate, 

ce este Libertatea?, 

- Cum nu știţi?, 

a venit răspunsul prompt, 
- Priviţi! 


Apoi acestea, 

au scos armate întregi, 

de Colţi apocaliptici nucleari, 

ce pot distruge Lumea, 
sfâşiindu-i Destinul, 

în câteva Clipe sparte, 

de cioburile Deşertăciunii, 

cu care oricine, 

îşi poate tăia venele Speranţelor, 
în mod democratic, 

indiferent de Religia Promisiunilor, 
din care face parte. 


39) Răguşit 


Creația ne-a clădit, 

spre a fi prova corăbiei Vieţii, 
ce taie Oceanul Conştiinţei, 
în două inimi albe, 

imaculate și diafane, 

de valuri Sentimentale, 

ce vor bate diferit, 

în eternitățile Clipelor, 

divorţate ale Destinului, 
Moartea. 


Doar aripile frânte, 

ale unor pescăruși ai Amintirilor, 
vor mai striga răguşit, 

pe vapoarele unor noi Existenţe, 
Regretele lor. 


40) Însingurată şi tristă 


Cum am reuşi să învingem armura Destinului, 
dacă Chpele noastre de Zale, 

pe care ar fi trebuit să le îmbrăcăm, 

au fost alungate de către Iluziile Vieţii? 


Cine a încercat să le ia vreodată urma ?, 
dincolo de Orizontul Deşertăciunii, 
după care au dispărut, 

lăsând în urma lor, 

Moartea însingurată şi tristă. 


41) Toaleta Existenţei 


Aud cum se zbate, 
Respirația Tăcerii, 

să supraviețuiască Apocalipsei, 

ascunsă în baloanele de săpun, 

din toaleta Existenţei, 

pentru a se putea spăla cu ea, 

pe părul plin de stele căzătoare, 

a Eternităţilor, 

care vor să cuprindă întreg bustul Nesfârşitului, 
fără să observe că acesta, 

le are ţintite, 

la cureaua Inefabilului, 

care e lagată de câinii văduvi ai Speranţelor, 
ce trag pe zăpada neagră și năclăioasă, 

de atâtea Vorbe-n Vânt, 

săniile unor Vise, 

ale Morţii. 


42) Biserica Stadionului 


Patimi de șindrilă, 

se scurg, 

pe acoperișurile unor Certuri incendiate, 
de Apusul costeliv cu surâs grav, 

care le amenință, 

că vor rămâne sub Cerul Sufletului Liber, 
dacă nu respectă, 

modul civilizat de conviețuire, 

cu Deșertăciunea, 

care le-a reclamat, 

la Biserica Stadionului, 

unor sfinți arbitri, 

care s-au lăsat de băutură, 

pentru a fi pictaţi pe icoanele Absurdului, 
atunci când favorizează, 

echipa de Stele ascunse, 

pe epoleții Lui Dumnezeu. 


43) Plasă de Libertate 


Zaruri aruncate-n Zodii, 

cad pe numerele Morţii, 

de fiecare dată, 

când sunt prinse-n pălmile noduroase ale Destinului, 
care le întocmeşte proces-verbal de contravenție, 
fiindcă, 

Zodiacul Adevărului Absolut, 

este dușmanul poporului de Absurdităţi, 

cel ales de Dumnezeu, 

să creadă doar în Iluzia Vieţii de Apoi, 

din care să-şi construiască, 

casă de Cunoaştere, 

masă de Înţelepciune, 

şi gard de Conştiinţă, 

cu plasă de Libertate. 

44) Patrafire de Promisiuni 


La farmaciile Pocăinței, 

se dau medicamente pentru abstinență la Înţelepciune, 
de când Dumnezeu a dat lege scrisă-n Biblii, 

să nu se mai poarte Inteligenţe, 

pe frunțile încreţite de riduri străvechi, 

ale Credinţelor, 

ci doar patrafire de Promisiuni, 

Goale şi Nedeocheate încă, 

împletite-n rugăciuni de către Umilinţe, 

care mai apoi, 

pot fi ţinute-n cofrajele de ouă ale Credinței, 

ca să nu se spargă, 

şi să le de-a gălbenușurile Patimilor, 

şi albuşul Obsecenităţlor pe dinafară, 

încât să poată prepara Sfinţii Părinți ai Deşertăciunii, 
omleta Păcatelor fireşti şi pământeşti, 

cu care să se hrănească Fericirea. 


45) Cioburile Oglinzilor de Suflete 


Albinele bete de nectarul Adevărului, 
adept al Acelor Conștiinţei, 

înțeapă atunci când nu sunt lăsate, 

să culeagă mierea stupului Cunoașterii, 

au fost drogate cu macii roșii ai unei Iubiri, 
pe care a părăsit-o până și Absurdul, 
fiindcă n-a reușit să creadă vreodată, 

în Minciuna Adevărului Absolut, 

care este absolută, 

însingurată, pustie şi la fel de abătută, 
precum Realitatea, 

din această Lume a Oglinzilor paralele, 
unde Clipele au devenit de dinaintea Timpului, 
simple umbre ale unei Realităţi, 

pe care nu o vom trăi vreodată, 

la intensitatea şi valoarea ei adevărată, 
fuindcă suntem obligați să ne hrănim, 

cu cioburile Oglinzilor de Suflete, 

pentru a ne tăia venele Existenţei, 

de dorul Morţii. 


46) Publicitate prin Biserici 


De ce trebuie să-şi facă Dumnezeu, 
publicitate prin Biserici? 


Nu mai bine îi făcea pe oameni, 

îndeajunşi de buni şi religioşi, 

pentru a înlătura piaţa neagră a Evenimentelor, 

prin care este vrăjită Societatea de Consumat Proști, 
să mănânce cât mai multe Iluzii ale Vieţii, 

pentru a intra în Moarte, 

cât mai sătui de Regimurile Păcatelor, 

ŞI costelivi, 

de Fericirea, 

care nu vrea să le hrănească, 

oasele Clipelor Dezbrăcate de orice conţinut, 
fiindcă nu poate înţelege, 

cât de mult poate să învingă, 

Absurdul. 


47) Cântec de Sirenă 


Păsările Cuvintelor, 

nu mai ciripesc Existenţa, 

fiindcă s-au îmbolnăvit, 

de Gripa Aviară a Trecutului, 

unde au admirat Crima şi Tortura, 

unor Destine infractoare, 

care nu le mai permite să se admire, 

în Oglinda unui Prezent, 

care să le transforme, 

în Umbrele unui Cântec de Sirenă, 

ce se aude doar pe cioburile sparte ale Destinului, 
care şi-a făcut din el, 

armele letale împotriva Sângelui unei Istorii, 
care a fost infectată, 

cu Turbarea Adevărului Absolut, 

ce nu va accepta niciodată, 

Compromisul, 

care nu o va recunoaşte, 
Niciodată. 


48) Cu adevărat 


Pereţi groşi de Existenţă, 
se surpă peste Timpul pasager, 
al Norocului. 


Cai de Vise nepotcoviţi, 

cu Potcoavele Fericirii, 

se lovesc de stâncile Absurdului, 
până ies Scânteile facerii unei Lumi, 
pe care Nimeni, 

nu o va călca vreodată, 

cu adevărat, 

spre a fi pusă pe peretele unui Altar, 
al Împlinirii. 


49) Pat stelar 


Care Rost poate fi cumpărat de Lume, 
pe banii Deşertăciunii, 
care şi-a făcut Timpi tâmpi şi Spaţii ponosite, 

în casa părăsită a Existenţei, 
de propriul ei sine? 


Lumânări ale Societăţii de Consum, 
ard Lacrimile Neputinţei, 
unei Fericiri, 

de a se ridica din patul stelar, 
al Minciunilor, 

unei întregi Galaxii, 

de Cuvinte Goale, 

din revistele pornografice, 
ale unui Dumnezeu, 

obscen, 

cu propriul Sine. 


50) Stâlpul Infamiei 


Umbrele de Virgule, 

ning peste cadavrele unor Întrebări incomode, 
din Cerul unui Cuvânt, 

vândut pe taraba rece şi impersonală, 

a Desfrâului unui Timp, 

pentru care Moartea, 

a devenit, 

o amantă ireproşabilă care ştie să calce, 

pe calea însingurată a Succesului, 

toate Veştile retardate, 

de la picioarele Clpei, 

desfigurate şi impersonale, 

care leagă Adevărul de Stâlpul Infamiei, 
unui Dumnezeu, 

care şi-a făcut din Existenţă, 

aripi de tinichea, 

pe care să o poarte, 

sunând din clopotele Deznădejdii, 
Viaţa. 


51) Numai Moarte 


Între Conştiinţă şi Elocinţă, 
Înţelepciunea, 

devine arta, 

de a învăţa, 

să-ți trăieşti Moartea, 

de fiecare zi, 

pe care o șifonăm, 

cu aromele Gusturilor, 
încât pare a fi Strălucire, 
Fericire, 

Împlinire, 

numai Moarte, 

nu. 

52) Melc 


Cine poate număra, 

câte rădăcini are, 

Trecutul propriului său sine, 

pe care-l duce, 

în spatele Clipei, 

care l-a născut, 

melc, 

ce-ar vrea, 

să învingă toate Frustrările, 

la alergare?, 

pe stadionul ponosit, 

al unei Vieţi, 

ce-abia îşi mai duce suflarea, 
sprijinită de bastonul unui Timp, 
pentru care plăteşte chirie exagerat de mare, 
Morţii. 


53) Inteligență 


Fiecare Concept, 

are caloriferul său de Gânduri, 

pe care poţi să-l dai mai încet sau mai tare, 
să te încălzească sau dimpotrivă, 

după dorință, 

în funcție de agentul termic al Cunoaşterii, 
livrat cu parcimonie, 

de Inteligență, 

fără a reuşi vreodată, 

să o faci responsabilă de Sensul Existenţei, 
unei Lumi, 

care nici ea nu ştie, 

pe ce cărări umbrite de Iluziile Vieţii, 

să o mai apuce. 


54) Progres 


Meandre descompuse de Greşeli, 
călăuzesc paşii neciopliți, 

ai Progresului, 

care şi-a pierdut, 

Tălpile de ceară, 

ale Învingătorului, 

Şi se târăşte, 

cu unghiile Înţelesurilor, 

din ce în ce mai însângerate, 

de înţepăturile unor spini ai Conştiinţei, 
ce nu poate accepta, 

evoluţia bordelului de Vise, 
denumit pompos, 

Societate de Consum. 

55) Să o mărite 


Cât de ridicolă poate fi Lumea, 
când se crede fată mare, 

în casa Timpului bătrân şi costeliv, 
ce-abia aşteaptă să o mărite, 

cu Hanul Minciunilor, 

din Târgul Absurdului, 

unde trag Clipele obosite, 

să mai bea câte un pahar de Uitare, 
după ce au căutat cu disperare, 
câte o Naştere, 

pe care să i-o năşească, 

Destinului. 


56) Gerul aprig al Înţelesurilor 


E iarnă grea, 

pe Ferestrele Viselor încremenite, 
de Gerul aprig al Înţelesurilor, 
nelăsându-le să vadă mai departe, 
de florile de gheaţă ale Morţii, 

pe care le taie grijuliu, 

legându-le în buchete, 

spre a fi duse la vânzare, 

în Piaţa Iluziilor Vieţii, 

spre a fi vândute, 

ca dătătoare de Viaţă îndelungată, 
şi Fericire, 

iar atunci când se topesc, 

devin Moaştele Apei sfințite, 

a Bisericilor, 

din Sufletele pustiite, 

de atât de mult deşert, 

al Împlinirii. 


57) Depresia Existenţei 


Aripi făcătoare de minuni, 
străjuiesc ochii Îngerilor, 

unei Clipe, 

din vâltoarea râurilor de Înţelesuri, 
care spală fața Lacrimii, 

unei Iubiri, 

care s-a înecat în Depresia, 
Existenţei, 

ce nu putea să-i înțeleagă, 

lipsa de interes, 

faţă de Adevărul Absolut, 

care i-a dat naştere, 

într-un Moment a cărui Cumpănă, 
a lipsit cu desăvârșire, 

de la Fântâna căldurii unui Suflet. 

58) Nașteri mutilate şi diforme 


Resturi frugale şi triviale de Cuvinte, 
murdăresc gazonul propaspăt tăiat al Viselor, 
pe care se va juca, 

partida amicală dintre Viaţă şi Moarte, 
după ce Gongul coafat al Fericirii, 

va suna din goarna Iluziilor Vieţii, 
Nașterile mutilate şi diforme, 

ale Sentimentelor, 

de Sângele Clipelor scurs, 

pe caldarâmul țepilor, 

plini de suferinţe, 

ale Mântuitorilor din echipa câştigătoare, 
ce vor da autografe, 

Deşertăciunii. 


59) Vene astrale 


Fiecare viperă a Logicii, 

are propria piatră filosofală a Gândirii, 
sub care se ascunde, 

pentru a lua, 

pe nepregătite, 

Existenţa, 

atunci când o va mușca, 

de Eternitate, 

injectându-i veninul unei Clipe, 
care-i va difuza imediat, 

otrava Timpului, 

prin venele astrale, 

care n-au cunoscut până atunci, 
Senectutea unor Amintiri. 


60) Gardurile Fricii 


Blănuri de Aspriraţii și Respiraţii, 
stau întinse, 

pe gardurile roase şi putrezite ale Fricii, 
ce nu vrea să-şi vândă, 

parcela aceasta de Lume, 

Fericirii, 

până când Timpul, 

nu-i va plăti Clipele restante, 

la întreținerea Societăţii de Consum, 
care, 

susţine ea, 

i-ar fi consumat, 

mai multă Apă a Vieţii trăite degeaba, 
decât era scris în contractul, 

bătut în cuie, 

pe crucile Mântuitorilor de Idei, 

ale Iluziilor Vieţii. 


48 


SORIN CERIN - LA CABINETUL STOMATOLOGIC 
— Poeme filososfice 


61) Oglinda Existenţei adevăratei Realităţi 


Birjarii zeloşi ai Înjurăturilor, 
pocnesc din bicele Cuvintelor, 
pentru ca Gerul Conştiinţei, 

din privirile Cailor de Gânduri, 

să înţeleagă, 

că mai au de tras, 

birja Existenţei, 

până la strada întunecată a Morţii, 
unde vor cobori victorioase şi fericite, 
Iluziile Vieții, 

care şi de data aceasta, 

îşi vor plăti călătoria pe Datoria, 
pe care nu o vor achita-o niciodată, 
magnatului Dumnezeu, 

căruia îi aparţine, 

toate câte suntși n-au mai fost, 
reflectate în Oglinda Existenţei, 
adevăratei Realităţi, 

a cărei umbră, 

suntem noi. 

62) Taxe mai mari 


Paturile de piatră neşlefuită, 

ale Dorinţelor, 

au rămas reci şi neîncălzite, 

de Soarta, 

Societăţii de Consum, 

care le-a vândut Bordelului de Legi şi Morale, 
ce-au achiziționat, 

întreg teritoriul Înţelepciunii, 

ce a sărăcit pe zi ce trece, 

având de plătit taxe din ce în ce mai mari, 
Iluziilor Vieţii. 


63) Orgolii mângâiate 


Cozile topoarelor de Legi, 

care sfarmă stâncile Destinelor, 
au devenit mai lucioase-n Priviri, 
după ce au fost pălmuite, 

de salahorii Existenţei, 

care vor să le facă, 

să vorbească mai politicos, 

cu Suferinţa, 

după ce le-au mângâiat Orgoliile, 
de a tăia în carnea vie a Lacrimii, 

unei istorii, 

ce pare a nu-şi reveni, 

din stupoarea pe care o are, 

uitându-se în Oglinda Adevărului Absolut, 
care-i arată adevărata ei fizionomie, 
descărnată şi hulpavă, 

de sperietoare, 

bună de purtat la parada dedicată, 
Spaimei. 


64) La sărbătoarea Morţii 


Nici cimentul Amintirilor, 

nu se mai întărește, 

pe monumentul funerar al Fericirii, 

pe care scrie cu literele Clipelor părăsite, 
cernite și evlavioase, 

un , “Mi-e Dor”, 

din care ning fulgii reci şi sinceri, 

ai Durerii, 

îngroşând zăpada înegrită a Fericirii, 

de furnalele inconștiente ale Moralei, 
care ard Cuvintele, 

pentru a le preface în scrum de Înţelesuri, 
din care se vor înfrupta Târgurile Deşertăciunilor, 
la sărbătoarea Morţii. 

65) Ziua de naștere a Morţii 


Cezari de Întrebări, 

sfătoşi dar plini de emfază, 

iau cuțitul Verbelor, 

în mâinile împodobite de Cratime, 

pentru a tăia tortul descompus al Sincerităţii, 
ornat cu măiestrie, 

de Iluziile Vieţii, 

pentru a celebra ziua de naştere a Morţii, 
care tocmai împlinise o Eternitate, 

de când a dat viaţă Timpului, 

care nu i-a numărat niciodată suma Zilelor, 
pe care le are de plătit, 

Existenţei, 

care o aprovizionează, 

cu Vieţi. 


66) Pe tărâmul Eternităţii 


La orgiile Vocilor, 

ce preaslăvesc Societăţile de Consumat Destine, 
se ivesc, 

printre Orgolii absurde, 

şi Minciuni poleite cu sclipici de Adevăr, 

sau Zâmbete șăgalnice şi false, 

ascunse pe sub feţele de masă ale Justiţiei, 
cea oarbă şi neajutorată, 

care şi-a scos certificat de handicap, 

pentru a primi din partea Statului încornorat, 
permis de liberă trecere, 

în Bordelul cu nume de Politică, 

frecventat de cei mai slinoşi şi nespălați Ani, 
proprietari de tunele, 

ale căror Lumini false şi machiate, 
ademenesc Orele Patimilor, 

Minutele Pasiunilor şi Secundele Fericirilor, 
să intre, 

pentru a le traversa prin subteranele Existenţei, 
direct pe tărâmul Eternităţii, 

care nu mai are nevoie de ele. 


67) Spre Eternitatea Împlinirii 


Zorii evlavioşi, 

ai Cerului din Sufletele, 

Străinului Subconştient din noi, 

se ridică deasupra Luminii Divine, 
care ne împărățeşte Calea, 

spre Eternitatea Împlinirii, 

în timp ce Iluziile Vieţii, 

ne anunţă o nouă zi, 

de Nimicuri cu sânge de plumb, 
pe care va trebui să le ridicăm, 

de parcă ar trece mai mult, 
de o Infinitate de Ani. 


68) Morgi de Cuvinte 


Libertatea ruginită a Gratiilor, 

se desfată în soarele arzător, 

al Iluziilor Vieţii, 

pentru a ne învăţa democrația biciului, 
care cade obosit şi abătut, 

de atâte bătăi de Inimă, 

care cocoşează Destinele Societății de Consum, 
spre a fi acceptate ca delicatese de lux, 
de către Morgile de Cuvinte, 

unde se fac zi şi noapte, 

disecții de Chpe, 

pentru prelevarea organelor, 
Eternităţilor din ele. 


69) Vrea să deschidă 


Zâmbete de ceară, 

topesc lumânările Întrebărilor, 
ce ard, 

Teama lăuntrică, 

a Speranței, 

gârbovită şi neajutorată, 

când vrea să deschidă, 

porțile mari și grele, 

forjate din plumbul unor Nori de Înţelesuri, 
ce-au adus furtuna Zilelor, 

care-au tunat și fulgerat, 

împotriva Anilor, 

cu priviri sticloase, 

sparte în cele din urmă, 

de către o Secundă tocmită de Destin, 
spre a nu lăsa ca Timpul, 

să-şi facă toate mendrele, 

în împărăția, 

Duhului Sfânt, 

al Străinului Subconșştient din noi. 


70) Zile de Pălmi 


Draperiile Zilelor de Pălmi, 

muncite și ridate, 

sunt trase peste feţele Ferestrei unor Gânduri, 
pe care se preling, 

stropii uscați şi deșertici ai unei Lacrimi, 

pe oceanul căreia înoată Fericirea, 

au fost scoase la vânzare, 

de către un Destin prea sărac, 

ca să le mai poată întreţine, 

Orgoliile de a înfrunta Veşnicia, 
tocmai în inimile Târgurilor, 

unde Străinii Subconştientului din noi, 
țin legătura cu Universul astral, 

al Eliberării de povara istovitoare, 

a Iluziilor Vieţii. 


71) La Moaştele Apusului însângerat 


Arendașii Fericirilor, 

se înghesuie la Biserica Tuturor Sfinților de Clipe, 
care se ceartă între ei, 

pentru un loc fruntaş, 

la Moaştele Apusului însângerat, 

de coroana de spini ai lubirii, 

înfiptă cu nesaţ, 

în creștetul Timpului neiertător, 

pe care vor să le sărute, 

cu întâietatea unei Existenţe, 

care încă şu şi-a plătit biletul de intrare, 
în catedrala, 

Patimilor şi Pătimirilor acestei Lumi, 

a Vieţii datoare Morţii, 

cu toate Zilele ei. 

72) Patimi şi Pasiuni lugubre 


În Armata Contemplărilor, 

au ajuns, 

să se vândă Stelele Zodiilor degeaba, 
de pe Epoleţii Zilelor, 

care nu mai vor grade de căldură sufletească, 
şi nici Ierarhii sfătoase şi bisericoase, 
care să le coase limbile amuțite, 

de Preţurile care se pun, 

pe nişte amărâte de Libertăţi, 

supuse dar viclene, 

care vor să înșele mereu, 

vigilenţa funerară a Democraţiei, 
pentru care s-au purtat atâtea războaie, 
de Patimi şi Pasiuni lugubre, 

spre Binele acestei Lumi, 

după cum ne spune Moartea. 


73) Decepţie 


Şenile groase şi grele de Evenimente, 
lovesc Lumea plictisită, 

de atâtea Iluzii ale Vieţii, 

cu mănuşile de box ale Inerţiei, 

pe care pluteşte Cerul unei Vieţi, 

ale cărui Stele Zodiacale, 

s-au năruit, 

încă de la naşterea plumbuită, 

a norilor de Cuvinte, 

care brăzdează Orizontul de necuprins, 
al Decepţiei. 


74) Băncile de Credit ale Zilelor 


Vârcolacii Anilor, 

se pregătesc de pelerinaj, 

la sfintele moaşte ale unui Destin, 

care a făcut minuni în Lumea Iluziilor Vieţii, 
călcând pe Gazonul Societăţii de Consum, 
tuns proaspăt de Dumnezeu, 

sub acoperământul sfânt, 

al Băncilor de Credit ale Zilelor, 

ascunse şi ele sub acoperirea, 

unor Fericiri Îndoielnice, 

despre care se zvoneșşte, 

că ar lucra la serviciile secrete ale Raiului, 
care sunt unele dintre cele mai performante din Univers, 
după cele ale Iadului, 

fără să lase urme, 

pe Cerul înnegurat, 

al Sufletelor. 

75) O firimitură de aer 


La magazinul de Perdele, 

care vor să ascundă, 

afacerile necurate ale Ferestrelor cu Zilele, 
vin Dalmaţienii Gândurilor, 
răstignite de Pustietatea Înţelesurilor, 
să mai agonisească, 

căte o firimitură de aer proaspăt, 

al unei Clipe, 

ce va exista, 

pe Fereastra care, 

probabil, 

se va deschide undeva-cândva, 

unor Întrebări, 

ale căror răspunsuri, 

vor consta în Iubire. 


76) Prin naştere 


Absolut totul pe această Lume, 
prin naştere, 

devine datornic, 

şi condamnat fără drept de apel, 
Necesităţilor, 

care-l duc voiase spre Moarte, 


59 


SORIN CERIN - LA CABINETUL STOMATOLOGIC 
— Poeme filososfice 


cerându-i pe parcursul drumului, 
în fiecare zi lăsată de Creator, 
banii de Viaţă, 

ce trebuie munciţi, 

cu sudoarea Frunţilor, 
Destinelor fiecărora, 

pentru a primi iluzoria, 
Libertate, 

de a privi, 

pe fereastra vagonului de marfă, 
al Fericirii Abuzive, 
Deşertăciunea. 


77) Fum negru şi greu 


Cetăți ruinate de Vorbe-n Vânt, 

sunt prinse-n pumnii Existenţei, 

prin care se răsfiră Apocalipsa Creaţiei, 
de Fum negru și greu, 

al Conştiinţei, 

ce cade peste coşurile de nuiele amare, 
ce-au fost folosite ca bice, 

pe spinările Societăților de Consum, 

de către Democraţia Morţii. 


Doar palele reci și sinistre, 
ale morilor de vânzări şi cumpărări Vieţi, 
mai macină carnea proaspătă, 

a Suferinţei, 

desprinsă de pe oasele Cuvintelor despletite, 
din paginile publicitare ale Iadului, 

ce-au rămas albe la faţă, 

de tortura pe care o practică, 

sfinţenia Politicilor profund şi sincer religioase, 
adepte ale unei Religii, 

a Fricii şi Pumnului, 

în Gura Zilelor, 

care i-au mai rămas Lumii, 

de trăit, 

înglodată-n ţărâna Datoriilor, 

față de Moarte. 

Aprecieri critice despre poezia filosofică la Sorin 
Cerin 


. Prof. univ. dr. Al. Cistelecan în cadrul rubricii Avant 
la Lettre, sub titlul Între reflecţie și atitudine apărut în 
revista Familia nr. 11-12 noiembrie - decembrie 2015, 
pag. 16-18, Al Cistelecan consideră despre poezia de 
meditaţie a lui Sorin Cerin, că: "Din cîte văd, Sorin Cerin 
e un fel de vulcan textual în continuă şi maximă erupție, 
cu o scriitură deopotrivă de frenezie și de vituperanţe. În 
poezie mizează pe rafalele reflexive şi pe elanul 
sapienţial, cultivînd, cum zice singur în subtitlul 
Nonsensului Existenţei de aici, poeziile "de meditaţie”. O 
modalitate între toate riscantă — şi nu de azi, de ieri, ci 
dintotdeauna — întrucît tinde a se amesteca unde nu e chiar 
treaba poeziei, făcînd un fel de filosofare versificată şi, 
vrînd-nevrînd, tot felul de nacazanii şi moralisme. Nu mai 
e însă cazul să ne reamintim de cele spuse de Maiorescu 
lui Panait Cerna în legătură cu "poezia filosofică,” întrucît 
poetul le ştie și el prea bine și tocmai asta vrea să înfrunte: 
riscul de a lucra doar în idee şi de a subordona 
imaginativul conceptualului. Ce-i drept, nu e, pentru Sorin 
Cerin, nici o primejdie în acest sens, căci el e, de fapt, un 
pasional și n-atinge niciodată seninătatea cugetării şi 
liniștea apolinică a gîndului; din contră, declamă cu 
pathos, mai degrabă dinlăuntrul unei traume pe care 
încearcă s-o exorcizeze şi s-o sublimeze în radicale decît 
din interiorul vreunei păci de cuget sau al unei armonii 
reflexive. Chiar şi ce sună a idee nudă, transcrisă adesea 
aforistic, e, de fapt, o răbufnire de atitudine, o transcriere 
de afect — nu cu răceală, ci mai curînd cu fierbințeală (i 

s-a şi remarcat, de altfel, maniera mai profetică a 
enunţurilor). Dar cum metoda decolării lirice constă într- 
un fel de elevare a tot ce vine pînă la demnitatea 
articulării lor reflexive (de unde delestarea oricăror 
referințe la imediat, fie el biografic, fie mai mult decît 
atîta), poeziile lui Cerin se angajează abrupt în ecuațiile 
existenţiale mari și definitive şi nu-şi pierd vremea în 
confesiuni domestice. Ele atacă Principiul realităţii, nu 
accidentele ei. Totul e ridicat astel la o demnitate 
problematică, dacă nu şi de altă natură, şi pregătit pentru o 
procesare densificată. Riscurile formulei răsar, fatal, şi 
aici, întrucît se vede imediat mecanismul acestei 
promovări a realului la dignitatea Lirei. Unul dintre 
mecanisme se trage din moștenirea expresionistă (fără ca 
Sorin Cerin să aibă altceva în comun cu expresioniştii) a 
majusculei, prin care se instaurează, brusc şi imprevizibil, 
fie smerenia în faţa radicalului, fie panica în fața 
majestăţii cuvîntului. De regulă majuscula botează stratul 
”conceptual” (chiar dacă unele concepte sunt metafore), 
semnalizînd alerta problematică. Ce-i drept, Sorin Cerin 
face exces şi risipă de majuscule, astfel încît de la o vreme 
ele nu mai creează nici panică, nici evlavie, căci 
abundența le sedează efectele de acest gen şi le 
perverteşte într-un soi de grandilocvență. Celălalt 
mecanism de elevare în demnitate se bizuie pe o anumită 
— poate asumată, poate premeditată —  emfatizare 
discursivă, pe o îngroșare lexicală şi pe o declamaţie de 
profunde şi de grave. Se insinuează — de nu cumva se 
chiar instaurează — şi aici o evidentă procedură de rețetă 
imaginativă, redundantă peste tolerant. Cum e și normal — 
ba chiar inevitabil — într-o lirică de reflecţie ce vrea să se 
coaguleze în jurul unor nuclee conceptuale, modalitatea 
imediată de sensibilizare a acestor noduri conceptuale 
constă în materializarea abstracțiilor; senzualizarea lor e 

chiar modul lor de epifanizare lirică. Dar la Sorin Cerin 
mecanica imaginativă se bazează pe o simplă genitivizare 
materializantă a abstracţiilor (de unde imagini nesfîrşite 
de genul ”spinii Adevărului”, ”coșarii Împlinirilor”, 
”periile Amăgirii” etc. etc.), sub care stă cel mai adesea 
un buton de personificare. Pe scala decantării în metafore 
stăm, astfel, doar pe primii fuştei, ceea ce produce, 
simultan, un efect de candoare imaginativă (sau 
discursivă), dar şi unul de uniformizare. Probabil însă că 
această încredere în procedeele primare se datorează 
mizei pe decantarea gîndului, miză care lasă în subsidiar 
acțiunea imaginativă (iar pe cea simbolizantă cu atît mai 
mult) ca atare. 


Dar nu cîte şi nici ce idei bîntuie prin poeziile lui Sorin 
Cerin sunt, totuşi, lucrul cel mai relevant (ideea, în general, 
dar şi în acest caz particular, are un grad de indiferență la 
lirism). Dimpotrivă, în mod oarecum paradoxal, decisivă, nu 
doar definitorie, e atitudinea în care ele se strîng, afectul în 
care coagulează. Sub aparența unui discurs proiectat pe 
*gînd”, Sorin Cerin promovează, de fapt, un lirism (cam pus 
la uscat) de afecte existenţiale (nu de afecte intime). 
Reflexivitatea poemelor nu e, din această perspectivă, decît un 
fel de penitenţă atitudinală, o hieratizare a afectelor violente. 
Stratul pasional e, în realitate, cel care se agită și el se vede în 
mai toate componentele lui, de la cele de vituperaţie la cele de 
evlavie sau  tandreţe  sublimată (ori, din contră, 
resentimentalizată). Poetul e, pe fond, un exasperat de starea 
lumii și de condiția omului şi pornind de aici exersează 
sarcasme (crunte cel puţin ca şuvoi) pe seama "Societăţii de 
consum” sau pe cea a deșertăciunii "Iluziilor Existenţei”. E o 
febră imprecativă care dă elan versurilor, dar care, mai ales, 
pune în vedetă discursivă exasperarea în faţa acestei degradări 
generale. Atât de generale încît ea a cuprins şi transcendentele, 
căci Sorin Cerin e mai mult decît iritat de instrumentalizarea 

lui Dumnezeu (şi a credinţei) în lumea de azi. lritarea în faţa 
coruperii sacrelor ajunge la culme în versuri de maxim tupeu 
blasfemic (”Ticăloşia Diavolului se numeşte Rău,/ pe când a 
Lui Dumnezeu, Bine.”, dar şi altele, nu mai puţin 
provocatoare şi "infamante” la adresa Dumnezeirii); asta nu se 
întîmplă însă decît din pricina intensității şi purității propriei 
credinţe (Ştefan Borbely a evidenţiat îndestul energia fervorii 
din poezia lui Cerin), dintr-un fel de absolutism devoţional. 
Căci nu lirică de provocare și de imprecare face, de fapt, 
Cerin, ci dimpotrivă: lirică de devoțiune disperată şi 
înflăcărată, prin care-l caută "pe Adevăratul Nostru 
Dumnezeu/ atît de diferit de cel al catedralelor de genunchi 
roși/ la zidurile reci şi inerte ale lăcomiei Iluziei Vieţii”. E 
febra devoțională de pe reversul imprecaţiilor şi sarcasmelor, 
dar tocmai ea e cea care contaminează toate poemele. Dintr- 
un strat de ideale strivit ies, cu vervă pasională, atitudinile lui 
Cerin, atitudini eruptive oricît ar fi ele de codificate într-o 
lirică de reflecții." 


Prof. univ. dr. Elvira Sorohan — Un poet existențialist din 
secolul 21 


Pentru a înțelege pe deplin cronica literară scrisă de 
Elvira Sorohan în Convorbiri literare unde face referire la un 
articol scris de Magda Cârneci referitor la Transpoezie, şi 
publicat în România literară unde se specifică ce anume este 
poezia veritabilă, genială, marea poezie pe care o râvnesc 
poeţii ultimului secol, Elvira Sorohan, specifică în cronica 
dedicată poeziei ceriniene din Convorbiri literare, numărul 
9, (237), paginile 25-28, 2015 sub titlul Un poet existențialist 
din secolul 21, că: 

Fără să înţeleg ce e „transpoezia”, care, probabil, nu 
mai e poezie, invocînd un termen creat de Magda Cârneci, 
mai citesc totuşi poezia de azi şi acum încerc să spun ceva 

despre una anume. Nemulţumită de „insuficienţa poeziei 
contemporane”, în acelaşi articol din „România literară”, în 
mod rezonabil poeta acuză, în bloc, cum că ceea ce „livrează” 
acum creatorii de poezie nu sînt decît notații ale „micului 
sentiment”, „mici disperări” şi „mici gîndiri”. Parafrazîndu-l 
pe Maiorescu, asprul critic al diminutivelor cultivate de 
Alecsandri, nu poţi spune decît că poezia rezultată din astfel 
de notații e şi ea mică (la cub, dacă enumerarea se opreşte la 
trei). Pricina identificată de Magda Cârneci ar fi lipsa de 
inspiraţie, acea tensiune psihică, specifică oamenilor de artă, o 
trăire spontană, ce face să se nască, incontrolabil, creația. E 
momentul inspirativ, în cazul poeziei, încărcat de impulsuri 
afective imposibil de înfrînt raţional, un impuls pe care îl ai 
sau nu-l ai şi de care e responsabilă vocaţia. Simplu, asta e 
problema, ai vocaţie, ai inspiraţie. Nu prea am o părere 
formată despre poezia Magdei Cârneci şi nici nu pot şti cît de 
des o vizitează inspiraţia, dar dacă starea asta e un har, mai e 
cazul să cauţi reţete spre a o induce? Și totuşi, în numele 
breslei, preocuparea poetei pentru dorita stare se concentrează 
interogativ:  „...întrebarea capitală care se pune este 
următoarea: cum să facem să avem acces mai des, mai 
controlat, şi nu doar prin accident, la acele stări intense, la 
dispreţuita «cinspiraţie»» la acele niveluri altele ale noastre, 
pentru care poezia a fost întotdeauna un martor (sic !) 
privilegiat”. Nu ştim cui aparţine disprețul, dar ştim că 
inspiraţia e a poetului născut şi nu făcut. Acesta din urmă 
nefiind decît un meşteşugar, un artifex. 

Am în faţă trei plachete de versuri ale puţin 
cunoscutului şi nu lipsitului de inspiraţie poet, Sorin Cerin, 
ordonate într-o logică descrescendo, uşor de înţeles, 
Nonsensul existenţei, Marile tăceri, Moartea, toate apărute în 
2015, la Editura Paco, din Bucureşti. După ideile titulare, 
îndată te frapează şi vocabularul poetic al primei poezii ce te 
întîmpină cu sintagma „lluzia Vieţii”, ortografiată cu 

majuscule. Este, în fond, o expresie moştenită din vocabularul 
consacrat al existențialiştilor, deajuns ca să bănuieşti ce marcă 
vor avea poeziile. Înaintezi cu lectura fiind curios să vezi cât 
se menţine poetul pe aceeaşi coardă de fond, şi cît de adînc, 
cît de grav trăieşte întru această idee deloc nouă. Şi nu e nouă 
pentru că rădăcinile existenţialismului, modern reformulat, îşi 
trag seva din scepticismul biblicului, melancolicului Eclesiast, 
descurajat, în conştiinţa tragică a finitudinii ca destin. Este 
regele biblic un existentialist avant la lettre. El descoperă că 
„vreme e a te naşte şi vreme e să mori”, în rest, „totul e vînare 
de vînt”. Ce se mai poate spune nou în vremea noastră, chiar 
în formulă personală, cînd existențialismul a fost intens 
susținut filosofic în secolele al XIX-lea şi al XX-lea, de la 
Kirkegaard şi pînă la Sartre, cu nuanţe specifice. O poezie în 
termenii existenţialismului statuat mai poate interesa ființa 
zilelor noastre, sclava imaginii vizuale şi a internatului, doar 
prin adaptări ori actualizate adaosuri complementare ideii 
centrale şi nu în cele din urmă, prin puterea întoarcerii asupra 
sinelui. Este cam ceea ce încearcă să realizeze poetul Sorin 
Cerin, lăsîndu-ne, dintru început, impresia că trăieşte 
miracolul creator, inspiraţia. Voind să orienteze cititorul spre 
a căuta un anumit gen de poezie cultivată în aceste plachete 
(cu una şi aceeaşi copertă), autorul le subintitulează, ne 
varietur, „Poezii de meditaţie”, cum şi sînt la nivelul ideilor. 
Dar, cît de adîncă şi cît de personală e meditaţia, n-o poţi 
spune decît la sfîrşitul lecturii, cînd sintetizezi ce anume 
aspecte ale ontologiei şi din ce perspectivă intelectiv-afectivă 
le dezvoltă poetul. 

În mod cert, vocabularul poeziei  existenţialiste 
universale, uşor de recunoscut, este acum redistribuit într-o 
altă topică, ceea ce conduce la combinaţii surprinzător de noi, 
unele îndrăzneţe, ori teribil de dure, cum sînt cele ce vizează 
biserica. Citind numai unul dintre cele trei volume e ca şi cum 
le-ai citit pe toate, se cîntă pe aceeaşi coardă, cu minime 

înnoiri de la o poezie la alta. Poetul se închide într-o sferă 
conceptuală unitară, de aici retorica specifică. Oriunde ai 
deschide unul dintre volume, te afli în centrul universului 
poetic, aceleaşi idei, aceeaşi atitudine de scepticism revoltat. 
La nivelul limbajului, acelaşi vocabular, bine acordat cu sfera 
conceptuală, e recombinat în noi şi noi sintagme, cu 
actualizări ce ţin de mediul de astăzi şi chiar imediat al fiinţei 
aruncată în lume să ispăşească „Păcatul Originar”. Se ştie, 
pentru că spuneau înţelepţii, „fiul Evei nu trăieşte într-o lume 
lipsită de vaiete”. Ambiţia de a-şi construi o meditaţie 
personală, imposibil de realizat la nivelul vocabularului poetic 
deja obosit, e compensată de arta combinației cuvintelor, fără 
să poată evita frecvenţa redundantă a unor sintagme. Cea mai 
frecventă, uneori plasată voit şi de două ori în aceeaşi poezie, 
este  „lluzia Vieţii”. Alte zeci de cuvinte cheie, 
complementare, frapează prin utilizare ostentativă, spre a 
sublinia ideea de „„Nonsens al Existenţei”. Sînt preferate serii 
de cuvinte scrise cu majusculă: „Clipă”, „Nemurire”, „Iluzie”, 
„Absurd”,  „Tăcere”,  „„Moarte”,  „Eternitate”, „Adevăr 
Absolut”, „Vis”, „Liber Arbitru”, „Păcatul Originar”, 
„lubirea”, „Singurătatea”, „Înstrăinarea”, „Dumnezeu” Şi 
multe altele. Sintagma care aduce aici şi acum trăirea 
problematizată a existenţei este „Societatea de Consum”. Se 
degajă din poezie o frenezie a dublării cuvîntului ce susţine 
ideea. Adesea, această energie debordantă a reaşezării 
cuvintelor acoperă ceea ce cauţi în poeziile compuse pe una şi 
aceeaşi temă, adică trăirea intens afectivă a sentimentului 
„iluziei vieţii”, înăuntru, nu în afară. Aici să mai amintim de 
maniera de a distinge cuvintele expresive ortografiate cu 
majusculă. Ploaia de majuscule tinde să inunde cîteva 
semnificaţii de bază ale poeziilor. Şi mai e o particularitate, 
punctuaţia. După fiecare vers, încheiat sau nu ca înţeles, 
gramatical sau nu, e pusă virgula; punctul e pus de preferinţă 
numai după ultimul vers. Altfel decît Eclesiastul biblic, poetul 

nostru, mai mult revoltat decît melancolic, ierarhizează 
deşertăciunile destul de puţin ordonat ca să poţi urmări idei 
clare. Semnificațiile se aglomerează în una şi aceeaşi poezie, 
cum e /erarhia Deşertăciunii. Dar nu e singura. De vină poate 
fi realitatea contemporană care provoacă pe multiple planuri 
sensibilitatea poetului. Cuvîntul „deşertăciune” e angajat într- 
o combinaţie gravă, tăioasă, pus să însoţească chiar fenomenul 
naşterii lumii, pentru a sugera, finalmente, prin alăturări 
culinare foarte originale, voit vulgarizatoare, dezgustul, 
„greaţa”, r la Sartre, lăsate în urmă de conştiinţa absurdului 
existenţei. Am trimis la poezia Industrie a Cărnii Existenţiale: 
„Plugul Deşertăciunii sapă adînc,/ în ţărîna Existenţei,/ vrînd 
să însămînţeze genele Iluziei Vieţii,/ pentru a naşte Lumea,/ 
după o gestație prelungă,/ în pîntecul fără limite al Minciunii,/ 
care se sprijină pe Adevăr pentru a exista,/ ...corbii negri ai 
gîndurilor,/ dezvoltînd,/ O adevărată Industrie a Cărnii 
Existenţiale,/ începînd,/ de la fripturi de vise pe grătarul 
Absurdului,/ pînă la,/ mezeluri de cea mai bună calitate a 
Deznădejdii.” Ceea ce găseşti în această poezie: paradox, 
nonsens, nihilism, dezabuzare, visuri făcute scrum, toate 
acestea şi altele se vor multiplica, recombina caleidoscopic, în 
toată creaţia cuprinsă în aceste trei plachete. 

Dacă noţiunile şi conceptele sintetic cuprinse în 
cuvinte îşi păstrează constant înţelesul, soarta „cuvîntului” nu 
e aceeaşi, pare să meargă spre epuizare, ca şi forţa de înnoire a 
poeziei. Au şi cuvintele soarta lor, în afară de poezie, cum 
zice poetul. La început, paradoxal, „Toamna sentimentală” e 
părăsită „de recoltele înflăcărate de cuvinte”, frenetic adunate 
de temperamentul aprins al poetului îndrăgostit numai de 
anumite cuvinte, cele din semantica existențialistă. Alteori, 
„Stoluri de Cuvinte,/ brăzdează cerul Amintirilor”. În registru 
schimbat, cuvîntul e chinuit ca instrument al presei, violentă, 
pe drept incriminată de poet: „Cuvinte lacustre,/ plîng în 
ghivece de Martiri,/ puse la ferestrele bordelurilor de 

Ziare,...”. Este deplînsă soarta cuvintelor angajate insolit, 
grotesc: „La  măcelăria Cuvintelor, în colțul străzii 
Destinului, / se vînd ciolane de fraze stricate,/ pulpe de 
înţelesuri pentru prăjit,...”. Şi cu acest fragment am ilustrat 
originalitatea combinațiilor verbale  resentimentare, ce 
defulează o atitudine poetică provocată de revolta împotriva 
nonsensului existenţei. În cele din urmă e metaforizată „iarna 
Cuvintelor,/ care ningeau peste Zilele noastre,...” şi e deplînsă 
soarta lor, căderea: „în Noroiul unor Cuvinte,/ obscene şi 
pline de invective”, şi, finalmente, sucombarea lor: „Cimitire 
de cuvinte se înşiră în sufletele,/ ce vor şi speră la Înviere,...”. 
Aici cuvintele s-au întors la poezie. 

Însă, cuvîntul e numai instrumentul ce nu e numai al poetului, 
doar a lui e problema de fond a existenţei iluzorii, resimțită ca 
atare în termenii existențialismului de la începutul secolului 
21. Acesta e miezul, laitmotivul zecilor de poezii semnate de 
Sorin Cerin, distribuite studiat, presupun simbolic 
numerologic, în fiecare plachetă cîte 77, nici una în plus sau 
în minus. Din sămînţa acestei idei generos semănate, se ridică 
pentru poetul obosit de atîta frămîntată gîndire: „lerburi de 
întrebări ce unduiesc alene peste pleoapele/ Asfinţitului,/ ce 
abia se mai pot ţine întredeschise,/ în zarea unor Răspunsuri,/ 
ce par a fi migrat către depărtările reci ale Uitării.” Nota 
meditativă a acestor versuri nu e cu totul descurajantă. Poetul 
nu e nici depresiv, nici anxios, pentru că are un temperament 
tonic. El o ia mereu de la început, cu declarații de neînvinsă 
voinţă de a înţelege, fără să accepte, ca astfel să se poată 
întoarce spre cunoaşterea de sine. În imagini poetice rare se 
conturează un fel de rezumat al discursului poetic, concentrat 
în poezia Ierarhia Deşertăciunii, încheiată, în termenii 
contemporaneităţii absurdului. E un mod de a reînnoi ceea ce 
s-a mai spus, că „mîncăm absurd pe pîine”. Pluralul indică în 
poet un exponent în numele omului, în general, „granitul” 
semnificînd taina de nepătruns de care se loveşte „trestia 

gînditoare”: „Căţăraţi pe Stîncile Vieţii,/ vrem să înţelegem 
granitul ca şi cum ar fi,/ o trestie conştientă de Sine. || 
Demolăm pilonii Naturii Iluziei Vieţii,/ încercînd să punem în 
locul lor,/ Un Vis cu mult mai străin de noi înşine. || Ruinăm 
slăbiciunea,/ ... devenind propriile noastre epave,/ ce rătăcesc 
spre nicăieri. || ... Să fie ochii Societăţii de Consum făcuţi 
doar pentru a/ privi Ierarhia Deşertăciunilor? Iubirea, care ar 
merita un comentariu al nuanţelor la care trimit imaginile 
poetice, este, în Vis şi realitate, o: „icoană prinsă de pereţii 
reci şi insensibili,/ ai unei catedrale a desfrîului, cum este 
Societatea de Consum,/care ne consumă vieţile,/ pentru un 
Sens ce nu-l vom afla niciodată.” Dincolo de jocul cuvintelor 
se remarcă substantivul grav ce anulează cu totul sacralitatea 
catedralei. E un transfer de semnificaţii fabricat de revolta 
permanent revărsată asupra tipului de societate în care trăim. 
Viaţa noastră, se lamentează poctul în Feline Existenţiale: „se 
vinde scump la tejgheaua Destinului,/ pentru a da gust 
Desfiriului,/ abonat cu cartelă de plăceri în regulă,/ la 
Societatea de Consum.”/... „Promisiuni Deşarte,/ şi-au pierdut 
cheile Împlinirii,/ iar acum fac Morala cartelului de Legi,/ 
alături de prostituatele politiciene ale momentului”. Limbajul 
violent, ca săgeți poetice aruncate şi contra degradării teribile 
a politicului, defulează o revoltă de tip nihilist, ridicată la rang 
de principiu. Ținta absolut actuală este încă şi mai evidentă 
atunci cînd, în poezia Jocul de-a Viaţa cu Moartea, este 
incriminată, cam în aceiaşi termeni, „grădina Societăţii de 
Consum Foamete,/ drept mari atleți ai tăierilor de venituri./ 
Cîntarele false şi isterice ale Politicii,/ ne drămuiesc cu 
parcimonie fiecare Clipă...”. 

Schimbînd subiectul, vocabula „clipă”, în raport cu 
„eternitatea”, actualizează o notă din arsenalul de cuvinte 
specifice din limbajul marelui gînditor existențialist care a fost 
misticul Kierkegaard. După cum atitudinea clar atee, cînd e 
vorba de Dumnezeu şi biserică în poeziile lui Cerin, 

actualizează durități de limbaj, cu particularități ale 
existenţialismului sartrean, în timp ce Matematica existenţei şi 
multe alte poezii ne readuc în memoria culturală imaginea 
acelei „monde casse ” percepută critic de francezul Gabriel 
Marcel. 

Poate cea mai densă în concepte complementare 
„existenţei”, dintre poeziile celei dintîi plachete, este Desfrîu. 
Sînt încercări de a da definiţii, de a pune în relaţie lucrurile 
prin inversiune cu sens, din nou foarte grav acuzatoare, cum e 
cea cu adresă la „mănăstire”. Sigur, nefericirea fiinţei care 
scrie o asemenea poezie, vine nu numai din conştiinţa căderii 
omului în lume sub blestem divin, dar şi din ceea ce ar fi o 
consecinţă, respingerea, pînă la blasfemie a nevoii de 
Dumnezeu. Interogaţia, din poezia Desfrîu, care pare că lasă 
cititorului libertatea de a da particulare răspunsuri, e un tertip 
al poetului conştient de ceea ce afirmă la modul mascat: 
„Existenţa este o nălucă prinsă între două vise, Spaţiul şi/ 
Timpul./ Pacea va fi mereu datoare Războiului cu propriile ei/ 
arme, Deşertăciunea Democraţiei şi Dictatura./ Care desfrîu 
nu-şi are mănăstirea sa şi care crimă,/ democraţia ei? ” Poezia 
continuă cu o nouă definiţie a „Existenţei” ca „joc de noroc”, 
însoțită de „Speranţă”, niciodată lăsată în voia „liberului 
arbitru”, care i-ar da omului libertatea de a schimba ceva. 
Rămîne numai libertatea fiinţei de a judeca propria existenţă, 
etern îngrădită să poată depăşi absurdul. 

Natura demonstrativă a poetului îl condamnă, extroversiv, la 
excese, încît risipeşte prea generos ce a adunat cu greu din 
biblioteca propriei vieţi şi a cărţilor. Paradoxal, acelaşi 
temperament e sursa puterii de a trăi autentic sentimentul de 
alienare, de înstrăinare şi accentuată singurătate, pînă la a-şi 
simţi sufletul ca o „casă în ruină”, din care, plecată, fiinţa 
căzută în „ncant”, mai are şansa de a fi sortită „Eternităţii”. 
Rămîn multe alte comentarii de făcut la cîteva cuvinte 
preferate ale poetului, înscrise cu majusculă. Dar, despre 

„lubire”, „Dumnezeu”, „Biserică”, „Absurd”, „Clipă şi 
Eternitate”, „Tăcere” şi „Moarte”, poate, altădată. Ar merita, 
pentru că acestui poet nu-i lipseşte inspirația rîvnită de alţii, 
cum scria poeta Magda Cârneci, dar el trebuie să se ferească 
de pericolul de a rămîne un artifex, şi, încă, să nu calce prea 
apăsat pe urmele din Bacovia ori Emil Botta, spre a nu le 
desfigura prin exces. 


. Ana Blandiana: ''Poezia de meditatie pe care o scrie 
Sorin Cerin nu este o versificare de adevaruri filozofice,ci 
o impletire de revelatii despre aceste adevaruri.lar 
raportul dintre intensitatea acestor revelatii si indoiala din 
care sunt construite adevarurile este chiar piatra filozofala 
a acestei poezii. De altfel, secretul de a putea fixa fulgerul 
revelatiei este o problema la fel de subtila ca si aceea a 
pastrarii energiei solare din zilele calde in cele reci." 

. Prof. univ. dr. Theodor Codreanu: „Sorin Cerin 
este un gânditor aforistic paradoxist, de o mare mobilitate 
a minţii, mânuind cu măiestrie antitezele, îmbinându-le 
oximoronic sau alternându-le chiasmatic în probleme cu 
mize majore din viața noastră spirituală şi socială. Poezia 
din Liberul arbitru este o prelungire a manierei sale de 
meditaţie, impregnând-o şi cu o doză potrivită de kynism 
(în sensul dat cuvântului de Peter Sloterdijk), reuşind, 
totodată, performanţa de a rămâne pe teritoriul lirismului 
autentic chiar şi atunci când vituperează „Corbii vulgari 
necrofili şi necrofagi ai Viselor”. 

. Prof. univ. dr. loan Holban: „Despre expresivitatea 
şi bogăţia înţelesurilor transmise Celuilalt prin tăcere a 
scris pagini antologice Lucian Blaga. Poetul de azi scrie, 
în Marile Tăceri, o poezie a sentimentului religios, nu de 
amvon, însă, ci în gînd cu Dumnezeu, în meditaţie şi în 
fulgerarea gîndului spre clipa Creaţiei. Poezia lui Sorin 
Cerin este a unui alt Cain rătăcind în pustie, păstrînd, încă, 

frânturi din bucuria edenică pentru a ieși din "menghina” 
lumii unde omului căzut i se surpă orizontul sufletului în 
ploi de foc și urme de plumb”. 

. Prof. univ. dr. Maria Ana Tupan: "Meditaţiile lirice 
ale lui Sorin Cerin au ceva din amestecul paradoxal de 
disperare şi energie a revoltei din eseurile filosofice ale lui 
Emil Cioran. Sesizarea tragismului şi  grotescului 
existenţei nu conduce la paralizie psihică, ci la nihilism 
exorcizant şi  blasfemitor. Sfada cu  “adulterinul 
Dumnezeu” — apelativ şocant dar foarte expresiv pentru 
idea de păcat originar al lui ... Dumnezeu care trebuie să 
fi zămislit lumea rea prin adulter cu Satana — capătă 
accente sarcastice în vignetele unei Biblii desacralizate, 
cu un Creator care meştereşte firmamentul la o masă de 
fierar şi un Diavol în care s-au contopit toţi frondiştii 
hippy-rap-punk-porto-ricani: 


[...] stelele alcoolice, ale unui Univers, lacom, meschin și 
cinic, băute de Dumnezeu la masa Creaţiei, 


pe cerurile înlăcrimate ale Fericirii, mâzgălite cu graffiti de 
Diavol, 


Dacă poetul şi-a propus în poemul La un grătar un exerciţiu 
urmuzian, reuşita e perfectă. Nu numai ingenioase salturi 
mortale pentru logica identităţii de pe un nivel ontologic în 
altul admirăm aici, ci şi tropismul de o barocă inventivitate al 
unui Eucharist pe dos, căci într-un univers al vieţii spre 
moarte, cel care se frânge e spiritul, cuvântul, pentru a revela 
un ... trup deleuzian, animalic, descris ca minuţioasa hartă 
anatomică a unui student medicinist. Poetul ne surprinde prin 
noutatea şi revelația definiţiei aforistice, căci, după primul 
moment de surpriză, acceptăm peisajul moralizat al timpului, 
cu un trecut mort, un viitor viu şi un prezent iluzoriu, contrar 
sentimentului comun că viaţa trăită e eul nostru cert, că doar 

prezentul există cu adevărat şi că viitorul e pură ipoteză. Cerin 
redefineşte ființa umană ca aflându-şi autenticitatea în 
multiplicarea mentală a realității terne şi ca proiect 
existențialist”. 


. Prof. univ. dr. Mircea Muthu: "Disperarea de a găsi 
un Sens existenţei contemporane aluvionează testimoniul 
poetic al lui Sorin Cerin în care amurgul limbajului, 
asociat cu „clepsidra spartă” a timpului,este resimţit — cu 
acuitate tragică — de „cuvintele noastre torturate”. 


"Meditaţia, întoarsă spre sine însăşi de „oglinzile 
întrebării”'sau de către „ochii” fabuloşi ai Oceanului nesfârşit, 
se automacerează la aceeaşi temperatură febrilă, de arc 
voltaic, enunțată — in nuce —de sintagma „ploilor de foc”. 


. Prof. univ. dr. Cornel Ungureanu: " Sorin Cerin 
propune un discurs poetic despre felul de a trece 
"dincolo", o reflecţie şi o îngândurare care are nevoie 
mereu de majuscule. Cu majuscule, cuvintele pot să 
suporte accentele apăsate ale autorului care păşeşte. cu 
atâta energie, pe tărâmurile frumos traversate de cei 
înzestrați cu harul preoţiei. Sorin Cerin ritualizează 
timpurile deconstrucțţiei poetice, dacă e să înţelegem cum 
se cuvine desfăşurarea versurilor sub steagul titlului." 

. Prof. univ. dr. lon Vlad: "Sorin Cerin si-a definit 
poemele din volumul "Marile  'Taceri'"poezii de 
meditatie” Fara indoiala, reflexivitatea e dominanta 
creatiei sale, prezidate de interogatii,revolta,nelinisti si o 
dramatica cercetare a TACERII, topos al indoielilor,al 
cutezantei si al aventurii spiritului in permananta cautare a 
adevarului;poezia sa urmeaza unei axiologii de un intens 
dramatism. E lirica luciditatii,a meditatiei si a lirismului 
autentic". 

. Lect. univ. dr. Laura Lazăr Zăvăleanu: "Intelectual 
format la şcoala bucureşteană, dar simțind nevoia să se 
revendice, admirativ, de la modelul critic al şcolii clujene, 
unde îşi identifică modelele exemplare în profesorii lon 
Vlad şi Mircea Muthu, Sorin Cerin îşi construieşte şi 
poezia intertextual, pentru că poetul Marilor Tăceri îşi 
declară peste tot maeştrii, identificaţi aici, intrinsec, cu 
Blaga (prin reflecţie filozofică şi structură prozodică 
uneori voit calchiată după Poemele luminii) şi 
Arghezi. Însuşi titlul volumului, Marile Tăceri, impune 
imperativul unui dialog implicit cu poezia lui Arghezi 
purtând acelaşi titlu. Căutărilor febrile din Psalmii 
arghezieni ale unui Dumnezeu chemat să se arate, le 
răspund aici interpelările fără odihnă ale unui apostat 
credincios, care se sfâşie, în pustia gândului şi a imaginii 
frânt oglindite de lumea declarată, între dragoste 
denunţatorie şi revoltă tandră, între blestem incantatoriu şi 
rugă deghizată, de veşnic îndrăgostit, fără putinţă de a-şi 
declina, în realitate,  fervoarea, deşi cuvântul 
experimentează, estet, întregul lexic blasfemiant şi 
apocaliptic. O duplicitate izbăvitoare, în fapt, care - 
strigându-şi drama înstrăinării şi a introspecţiei ratate, ca 
şi neputinţa întâlnirii cu celălalt sau spaima suprapunerii 
cu el, într-o lume al cărei sens este rătăcit în „tenebrele 
lagărelor de idei”, la interferența unui timp şi unui spaţiu 
ajunse “la capăt de hotar ” -,naşte, in litania 'a rebours, 
semnele creaţiei mântuite, în plin festin cinic, “pe masa 
olarului iubirii" 

. Conf. univ. dr. Călin Teutişan: "Poezia lui Sorin 
Cerin declamă o fatală nostalgie a Sensului. Gândirea 
poetică încearcă recuperarea lui, din fragmente disparate, 
readuse la un loc prin travaliul liric, închipuind o posibilă 
hartă reconstituită, fie şi fragmentar, a lumii, dar mai ales 
a ființei. Metaforismul neovizionarist este cadrul de 

referință al acestor poeme, traversate, când şi când, de 
parabole ale realului, "citit" în cheie simbolică, dar şi 
ironică. Cinismul lipseşte cu desăvârşire din versurile lui 
Sorin Cerin.Aceasta înseamnă că personajul liric ce 
cuvântă în paginile de faţă, mai exact conştiinţa lirică, 
pune o presiune etică asupra realităţii, forțând-o astfel să- 
şi asume propriile adevăruri uitate." 

. Prof. univ. dr. Cornel Moraru: "Profet al neantului 
existenţial, poetul face parte din categoria moraliştilor, 
rezumând într-o manieră fulgurantă precepte aforistice şi 
proiecţii aspre dintr-o viziune extatică de sfârşit de lume. 
Meditaţiile sale dezvoltă o retorică furibundă pe tema 
"nonSensului Existenţei", deşi exprimă mai mult îndoieli 
decât certitudini şi întrebări decât răspunsuri. Intensitatea 
implicării în acest demers liric atinge, pe rând, cote 
extreme: de la jubilaţie la sarcasm şi de la indignare, din 
nou, la extaz..." 

. Prof. univ. dr. Ovidiu Moceanu: "Prin cimiterele 
viselor, volumul semnat de Sorin Cerin, poezia marilor 
întrebări existenţiale îşi caută un nou statut, construind, în 
texte care comunică subteran, un chip al omului 
interogativ. "Catedrala existenţei" are capcanele ei, 
"Adevărul absolut" pare de neatins, "Crinii albi ai 
adevărului" pot ucide, "dacă nu-şi aeriseşti cămara 
minţii”, eul poetic descoperă mai degrabă un "Dumnezeu 
prea amar”... Toate acestea sunt expresii ale unei stări de 
mare tensiune interioară, în care luciditatea săgetează 
revelaţia şi limitează trăirea deplină a sensului existenţei”. 

. Prof. univ. dr. Dumitru Chioaru: "Discurs profetic, 
filosofic sau poetic? - e greu de determinat în care se 
încadrează textele lui Sorin Cerin. Autorul le înglobează 
toate trei într-o formulă personală, aparent desuetă estetic, 
rostind însă cu suflu de poeta vates ultimele cuvinte 
dinaintea Apocalipsei. O apocalipsă în care lumea 

desacralizată şi dominată de false valori sfirşeşte pentru a 
putea regenera prin Cuvînt”. 

. Prof. univ. dr. Ştefan Borbely: "Spirit profund şi 
sincer religios, Sorin Cerin caută disperat după diamantul 
ascuns în negurile molozului, ale cenuşii. Un întreg 
arsenal al modernităţii negative - căni ale pustiului, apa 
uitării, abatoare, sărbătoarea continuă a suferinţei, 
maimuța de lemn putrezit etc., etc. - e chemat să denunțe, 
în versurile sale, "armele letale ale societăţii de consum" 
şi "ospiciul" alienării prin mercantilizare a existenţei 
noastre de fiecare zi. 'Tonul e apodictic, pasional, profetic, 
nu admite nuanţe sau replici. "Noii paşi ai credinţei" sunt 
enunțaţi peremptoriu ca speranță a mântuirii colective, 
"lumina divină" se întrezăreşte, izbăvitor, la capătul încă 
îndepărtat al supliciului, însă, pe moment, poetul pare să 
fie preocupat exclusiv de retorica  eschatologică, 
întrezărind decădere, demisie morală sau ruine cam peste 
tot pe unde-l poată paşii sau privirile" 

. Gheorghe Andrei Neagu: "Definitoriu pentru acest 
autor pare să fie pe drept cuvânt, îndoiala, drept piatră de 
temelie a poemelor sale (Greșeala pag.73). ÎL felicit pe 
autor pentru cutezanțele sale stilistice din "Din ochii 
luminii divine pag. $l precum și din celelalte păcate 
cuibărite în sânul lui creator. Cred că literatura română are 
în Sorin Cerin un scriitor al mileniului 3 care trebuie 
abordat cu mai multă insistenţă de critica de specialitate". 

. Marian Odangiu: “Lirica lui Sorin Cerin este una a 
întrebărilor esenţiale: relația Fiinţei cu Divinitatea într-o 
lume din ce în ce mai distorsionată valoric (şi 
distorsionantă în acelaşi timp!), dispariţia unor repere 
fundamentale - atrăgând după sine interogaţii copleşitoare 
şi infinite nelinişti -, absenţa tot mai tulburătoare a unor 
Adevăruri care să deschidă calea spre Mântuire, îndoielile 
profund demotivante asupra Sensului Vieţii, absurd înălțat 

la rang de rațiune existenţială alimentează spaima şi 
angoasele poetului. Versurile sale dezvoltă astfel o 
veritabilă retorică a disperării, în care, aidoma unei 
insecte halucinate de Lumină, autorul lansează întrebări 
fără răspuns, caută confirmări acolo unde acestea au intrat 
de mult în disoluţie, navighează îndurerat dar lucid printre 
imagini şi metafore de elevată şi convingătoare pregnanţă, 
construieşte scenarii apocaliptice despre Viaţă, Iubire şi 
Moarte...” 


. Eugen Evu: "...cărţile par a fi obiecte de cult-cultură- 
proprie testamentară ale unui ceremonial, ...al neo- 
cunoaşterii, platonic-socratice sub semnul 


“Guvernământului General al Genezei” bunăoară. Ceea ce 
merită considerat este și imperativul transparent al 
autorului de a comunica în limba natală, românească. 
Singurătatea atribuită Sacrului este totuşi a ființei umane 
în ipostaza ei reductivă, a condiției umane....Cum Vinea 
scria, poetul vede idei ale sale, sau oglindire în “odaia cu 
oglinzi” a bibliotecii universale. Un destin desigur 
personal, in mare parte asumat, nota bene. În volumul 
Politice, la extrema lui H.R. Patapievici poetul este bine- 
ştiutor al problemei eliadești, al “căderii umanului în zoon 
politikon”... Între raționalism şi iraţionalism, Sorin Cerin 
navighează pe Oceanul Interconnection." 

